CELEX: 32005R0305
Language: lt
Date: 2004-10-19 00:00:00
Title: 2004 m. spalio 19 d. Komisijos reglamentas (EB) Nr. 305/2005, iš dalies keičiantis Tarybos reglamentą (EB) Nr. 312/2003 dėl tarifinių kvotų tam tikriems Čilės kilmės produktams

25.2.2005   
            
            
               LT
            
            
               Europos Sąjungos oficialusis leidinys
            
            
               L 52/6
            
         
      KOMISIJOS REGLAMENTAS (EB) Nr. 305/2005
   2004 m. spalio 19 d.
   iš dalies keičiantis Tarybos reglamentą (EB) Nr. 312/2003 dėl tarifinių kvotų tam tikriems Čilės kilmės produktams
   EUROPOS SĄJUNGOS KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. vasario 18 d. Tarybos reglamentą (EB) Nr. 312/2003, įgyvendinantį Bendrijos tarifų nuostatas, išdėstytas susitarime, įsteigiančiame asociaciją tarp Europos bendrijos ir jos valstybių narių bei Čilės Respublikos (1), ypač į jo 5 straipsnį,
   kadangi:
   
               (1)
            
            
               Tarybos reglamentas (EB) Nr. 312/2003 įgyvendina Bendrijos tarifų nuostatas, išdėstytas susitarime, įsteigiančiame asociaciją tarp Europos bendrijos ir jos valstybių narių bei Čilės Respublikos (2).
            
         
               (2)
            
            
               Sprendimu 2005/106/EB (3) Taryba patvirtino susitarimo, įsteigiančio asociaciją tarp Europos bendrijos ir jos valstybių narių bei Čilės Respublikos, protokolą, kad būtų galima atsižvelgti į Čekijos Respublikos, Estijos Respublikos, Kipro Respublikos, Vengrijos Respublikos, Latvijos Respublikos, Lietuvos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos įstojimą į Europos Sąjungą (toliau – Protokolas). Į Protokolą įtrauktos naujos Bendrijos tarifų nuolaidos, kai kurios iš jų apribotos tarifinėmis kvotomis. Šioms tarifinėms kvotoms įgyvendinti reikia iš dalies pakeisti Reglamentą (EB) Nr. 312/2003.
            
         
               (3)
            
            
               Tarifinių kvotų dydį česnakams (eilės Nr. 09.1925), valgomosioms vynuogėms (eilės Nr. 09.1929) ir kiviams (eilės Nr. 09.1939) reikėtų kasmet padidinti penkiais procentais pradinio kiekio.
            
         
               (4)
            
            
               2004 metais naujų Bendrijos tarifinių kvotų dydis turėtų būti apribotas proporcingai laikotarpiui, per kurį nustatomos naujos tarifinės kvotos.
            
         
               (5)
            
            
               Kadangi Protokole numatyta, kad naujos Bendrijos tarifų nuolaidos turi būti taikomos nuo 2004 m. gegužės 1 d., šį reglamentą reikia taikyti nuo tos pačios datos, ir jis turi įsigalioti kaip galima greičiau.
            
         
               (6)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 312/2003 priedas iš dalies keičiamas taip, kaip nurodyta šio reglamento priede.
   2 straipsnis
   1.   2004 metais tarifinių kvotų, kurių eilės Nr. 09.1937, 09.1939 ir 09.1941, dydis apribojamas iki aštuonių dvyliktųjų kiekvieno atitinkamo metinio kiekio. Kilogramo dalys suapvalinamos iki viso kito kilogramo.
   2.   2004 metais tarifinėms kvotoms, kurių eilės Nr. 09.1925 ir 09.1929, papildomai pridedama atitinkamai 20 tonų ir 1 000 tonų.
   3 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Išskyrus priedo 1 ir 2 punktus, reglamentas taikomas nuo 2004 m. gegužės 1 d.
   Priedo 1 ir 2 punktai taikomi nuo 2005 m. sausio 1 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. spalio 19 d.
      
         
            Komisijos vardu
         
         Frederik BOLKESTEIN
         
         
            Komisijos narys
         
      
   
   
      (1)  OL L 46, 2003 2 20, p. 1.
   
      (2)  OL L 352, 2002 12 30, p. 3.
   
      (3)  OL L 38, 2005 2 10, p. 1.
   
      PRIEDAS
      Tarybos reglamento (EB) Nr. 312/2003 priedo lentelė iš dalies keičiama taip:
      
                  1.
               
               
                  Eilės Nr. 09.1925 ketvirtame stulpelyje dydis pakeičiamas 530 tonomis.
                  Nuo 2005 metų metinis tarifinės kvotos dydis kiekvienais metais iš eilės didinamas penkiais procentais šio dydžio.
               
            
                  2.
               
               
                  Eilės Nr. 09.1929 ketvirtame stulpelyje dydis pakeičiamas 38 500 tonomis.
                  Nuo 2005 metų metinis tarifinės kvotos dydis kiekvienais metais iš eilės didinamas penkiais procentais šio dydžio.
               
            
                  3.
               
               
                  Įterpiamos tokios eilutės:
                  
                              „09.1937 (1)
                              
                           
                           
                              0303 29 00
                              0303 78 12
                              0303 78 19
                           
                           
                              Sušaldytos žuvys
                           
                           
                              725 tonų
                           
                           
                              100
                           
                        
                              0304 20 53
                              0304 20 56
                              0304 20 58
                              0304 20 91
                              0304 20 94
                              0304 90 05
                           
                           
                              Žuvų filė ir kita žuvų mėsa, sušaldyta
                           
                        
                              09.1939
                           
                           
                              0810 50 00
                           
                           
                              Kiviai
                           
                           
                              1 000 tonų (2)
                           
                           
                              100
                           
                        
                              09.1941 (2)
                              
                           
                           
                              1604 15 19
                           
                           
                              Gaminiai arba konservai iš skumbrių
                           
                           
                              90 tonų
                           
                           
                              100“.
                           
                        
            
         (1)  Ši tarifinė kvota taikoma 2004 m., o paskui kiekvienais kalendoriniais metais pradedant nuo 2005 1 1 iki galiojimo pabaigos 2012 12 31.
      
         (2)  Ši tarifinė kvota taikoma 2004 m., o paskui kiekvienais kalendoriniais metais pradedant nuo 2005 1 1 iki galiojimo pabaigos 2006 12 31.